Sabinet | Volume 116, Issue 3279
Volume 116, Issue 3279, 2014
Die Kerkblad - Volume 116, Issue 3279, May 2014
Volume 116, Issue 3279, May 2014
Hoe gaan dit met ons Moeder? : van die redakteur
Source: Die Kerkblad 116, pp 1 –2 (2014)
Dit is Calvyn (Inst. 4.1.14) en voor hom Ciprianus en Augustinus wat die beeld van die kerk as Moeder gebruik. Calvyn stel dit onder andere soos volg: "Daar is ... geen ander toetrede tot die lewe tensy die kerk ons in haar skoot ontvang, aan ons geboorte skenk, ons aan haar borste voed en ons onder haar beskerming en leiding bewaak totdat ons ons sterflike vlees afgelê het en soos die engele is nie. En ons swakheid laat immers ook nie toe dat ons van haar skool af weggaan voordat ons ons hele lewe haar leerlinge was nie. Hierby is daar buite haar skoot geen hoop op sonde vergifnis en geen hoop op saligheid nie." Hierdie beeld geld vir die "algemene" kerk (katoliek, wêreldwyd, vgl. Die Twaalf Artikels), maar ook die plaaslike kerk, wat die volle openbaring van die kerk is, of behoort te wees.
Jesus, die kosbare Hoeksteen : uit die Woord
Source: Die Kerkblad 116, pp 3 –5 (2014)
Ons belydenis oor Jesus Christus kan prakties saamgevat word in die woorde dat Hy 'n klip, 'n lewende steen en 'n hoeksteen is. Só het Jesaja oor Hom geprofeteer, só is daar oor Hom in die Psalms gesing en só het Petrus oor Hom getuig en die verlossingswerk van Jesus as God se ewige en onstuitbare bouwerk aan die orde gestel.
Kerk en belydenis : redaksioneel
Die onderwerp wat hier aan die orde gestel word, kan aan die een kant as vreemd beskou word. Die verhouding tussen kerk en belydenis is immers eintlik vanselfsprekend. Die kerk is op die belydenis gebou (Matt. 16:18). Die kerk is daarom "pilaar en grondslag" van die waarheid (1 Tim. 3:15, 1953-vertaling).
Hoe leer 'n kind die Here ken? : brandpunt
Daar is mense wat sê dat 'n kind nie abstrakte begrippe verstaan, soos dat Christus vir ons sondes betaal het, of begryp dat God alomteenwoordig is nie. Ons moet daarom, so sê hulle, ook nie probeer om dit vir hulle te leer voor om en by 12 of 13 jaar oud nie. Mense wat so redeneer, verstaan egter nie die wese van die Bybelse waarhede nie. In die Bybel het ons met openbaring te doen. God openbaar Homself in die Bybel aan die mens. Christus het die Heilige Gees gestuur om hierdie waarhede aan ons te openbaar en om ons steeds dieper in die geheimenisse van die waarheid in te lei. Ons moet dus in die eerste plek glo dat die Gees God aan die kind kan openbaar - dit is die beginpunt van alle geloofsopvoeding.
Wat glo en bely ons van die kerk van Jesus Christus? : fokus
Source: Die Kerkblad 116, pp 10 –12 (2014)
Die Apostoliese Geloofsbelydenis (die Apostolicum oftewel die 12 artikels) is die mees algemene en die bekendste en tegelyk van die oudste geloofsbelydenisse van die Christelike kerk in die wêreld. In een van die artikels, binne die derde deel daarvan - wat oor die Heilige Gees en ons heiligmaking handel - bely ons die kerk!
Die kerk ... skepping, woonplek en werksplek van die Heilige Gees : fokus
Author P.K. (Piet) Lourens
Source: Die Kerkblad 116, pp 13 –14 (2014)
Sommer net so, so op 'n dag soos al die ander dae, het dit gebeur, soos die dag toe Noag in die ark ingegaan het, soos dit met die dag van ons Here Jesus se wederkoms gaan wees, was dit 'n gewone dag, miskien nie so gewoon nie, ten minste was dit pinkster, 50 dae na paasfees toe die Israeliete oesfees gehou het. Soos die Bybel praat oor die barensnood van 'n swanger vrou, was alles in plek vir die geboorte van die kerk.
'n Nuwe "kerkbegrip" vir ons tyd? : fokus
Source: Die Kerkblad 116, pp 15 –30 (2014)
Die Heidelbergse Kategismus (v/a 54) verduidelik die artikel oor die kerk in die Apostoliese Geloofsbelydenis soos volg: Dat die Seun van God uit die hele mens like geslag vir hom 'n gemeente wat tot die ewige lewe uitverkies is, deur sy Gees en Woord in die eenheid van die ware geloof van die begin van die wêreld af tot die einde toe vergader, beskerm en onderhou en dat ek daarvan 'n lewende lid is en ewig sal bly.
Die kerk ... gesien vanuit die perspektief van 'n student : fokus
Author Jacques Tredoux
Source: Die Kerkblad 116, pp 19 –20 (2014)
Om die kerk vanuit die perspektief van 'n student te beskou, is beslis nie 'n eenvoudige taak nie. Ons lewe in 'n samelewing met 'n mengelmoes van denominasies, elk met hulle eie sienings en standpunte. Jongmense, veral studente wat vir die eerste keer werklik "vry" is om hulle eie besluite maak, is toenemend gemakliker eksperimenteer. Die gevolg is dat studente se perspektief van die kerk deur baie verskillende standpunte en uitgangspunte beïnvloed word.
Kinders, eredienste en 'n lastige verbond : in die kerklike pers
Author Eduard Enslin
Om eredienste te hou terwyl daar 'n klompie wriemelende, kletsende kinders is, sit nie in elke ou se broek nie. Ook nie in myne nie. Op die beste van tye bly dit 'n uitdaging om te preek en konsentrasie te behou terwyl ma's met kyke die "kleintjies" tot swye bring.
Postmodernisme deel 2 - geloof in 'n postmoderne wêreld : diskussie
Source: Die Kerkblad 116, pp 22 –23 (2014)
Twintig jaar gelede was dit soveel makliker om 'n predikant te wees. Die meeste mense het nog die een of ander geloofsoortuiging gehad en aan 'n Christelike kerk behoort. Kritiese vrae het soms op die voorgrond getree, maar daar was 'n algemene rustigheid oor sake van die geloof. Die Bybel is as God se Woord beskou en die dominee het as geleerde teoloog gesag gedra. Teologiese fakulteite het in diens van die kerk gestaan om predikante vir die bediening op te lei. Voornemende predikante is streng gekeur om seker te maak dat hulle geloofsoortuigings met die Skrif en die leer van die kerk ooreenkom.
Ons beroep 'n dominee ... wat van die Kerkorde? : diskussie
Van die goeie nuus wat versprei word, is die gereelde beroepenuus. Die bediening van die Woord is in beweging. Dat ons in die kerke in kerkverband 'n tekort aan dominees beleef, kan positief en negatief ervaar word. Negatief, omdat die prediking in 'n mate benadeel word. Positief, omdat daar beweging van predikante (lees: gawes) is.
Hoe moet ons die Psalms sing? : diskussie
Die Psalms is sonder twyfel die belangrikste lied van die Christelike kerk. Enige kerk wat hierdie liedere verwaarloos, doen sy geloofslewe groot skade aan. Daarom skryf die kerkvader Atanasius (vierde eeu) in 'n aangrypende brief aan 'n vriend dat hierdie liedere steeds gelees, oordink en gesing moet word, liefs net soos hulle geskryf is. Want alle Psalms verkondig Christus op 'n unieke manier. Geen wonder nie dat die Psalms dié kerklied van die vroeë kerk was. Ook die kerkvader Augustinus (vyfde eeu) vertel in sy Belydenisse hoe die Psalms in Milaan en oor die hele wêreld as kerklied gesing is.
Bestaan toeval in God se raadsplan? : diskussie
Source: Die Kerkblad 116, pp 28 –30 (2014)
Bestaan daar iets soos toeval in God se raadsplan? Dit kan maklik 'n tergende vir 'n Christengelowige word, omdat daar so dikwels in ons daaglikse lewe met die term omgegaan word - dikwels hoor 'n mens uitdrukkings soos: "Dit was darem toeval dat ..."; of: "Dit het toevallig so gebeur dat ...".
Die tweede seël - die ruiter op die vuurrooi perd : skrifstudie
Source: Die Kerkblad 116, pp 31 –32 (2014)
Wanneer Johannes op Patmos sien hoe die tweede seël oopgemaak word, word beskryf hoe Christus nóg 'n faset van die kerk- en wêreldgeskiedenis in vervulling laat gaan. By hierdie gesig gaan dit oor vrede - of liewer: die gebrek aan vrede. Johannes sien voor hom 'n ruiter op 'n vuurrooi perd, en hy vat die vrede van die aarde af weg.
Donker en lig in Zimbabwe : van oraloor
Authors: Cornel Nagel and Fritz Nagel
Source: Die Kerkblad 116, pp 33 –36 (2014)
Hierdie beskrywing van hoe dit deesdae met ons lidmate in Zimbabwe gaan, dek presies een jaar. Vir die Geref. Kerk Messina is 2 September elke jaar 'n besondere dag. Dan verjaar ons mees senior lidmaat, sr. Trieks Strauss. Haar kinders en kleinkinders kom dan van oral om haar verjaardag te vier. In 2013 het ons haar 89 jaar van besondere genade herdenk.
Gereformeerde Mediese Sorg : van oraloor
In Richmond (KZN) het ds. Hans Vonkeman meer as 'n halfeeu gelede sy werk as sendeling onder die Zoeloes begin. Hy het 'n sendingstasie, Groothoek, in die midddel van 'n digbegroeide en ontoeganklike gebied langs die Mkhomazi-rivier opgerig. Van daar af het hy te perd deur die omringende valleie gegaan om die mense met die evangelie van Jesus Christus te bereik. Oor die jare het 'n klompie gemeentes danksy hierdie werk ontstaan. Onlangs was die gemeente van Enkumane die laaste om ingestel te word - die gemeente waaronder die sendingstasie Groothoek ook val. Al vyf sendinggemeentes wat deur Hans Vonkeman begin is, maak deel uit van die GKSA se Klassis KwaZulu-Natal Suid.
Aros - tien jaar se ongekende groei : van oraloor
Source: Die Kerkblad 116, pp 37 –38 (2014)
Dit is nou al tien jaar dat die Akademie Reformatoriese Opleiding en Studies (Aros) met drie studente-onderwysers (die B.Ed-graad) begin oplei het. In 2014 sal daar na verwagting reeds byna 600 studente wees. Reeds beskik Aros oor sy eie geakkrediteerde B.Ed-graad (grondslagfase) en word aansoek vir verskeie ander onderwyskwalifikasies gedoen. Ook het die getal dosente en ander personeel aansienlik uitgebrei en word voortdurend nuwe fasiliteite bekom. Die samewerking met Potchefstroom word al vir 'n paar jaar geleidelik uitgefaseer en 2014 sal 'n einde aan alle formele bande bring.
Argief-nuus! : van oraloor
Baie dankie vir die terugvoer oor ons foto geplaas in die Apriluitgawe. Ons het nog nie al die name nie, en vra dat indien u enige iemand herken op die foto, u ons asseblief kontak met die nodige besonderhede.
Besoek aan die Belydende Geref. Kerk in die Kongo : van oraloor
Author Heinrich Zwemstra
Die Demokratiese Republiek van die Kongo (DRK) is byna twee keer so groot soos Suid-Afrika en is ryk aan water en minerale. Interne konflik, burgerooloë en en korrupsie het egter 'n nadelige uitwerking op die vooruitgang van die land, ondanks groot natuurlike hulpbronne. Die meeste mense bly in haglike sosio-ekonomiese omstandighede.
Bultfontein-kerke stap vir Bybels : van oraloor
Op Vrydagoggend 25 Oktober 2013 het die kerke in Bultfontein 'n stap vir Bybels aangebied. Tydens hierdie stap, wat deur oud en jonk vanoor kerkgrense goed ondersteun is, is meer as R24 800 ingesamel en aan die Bybelgenootskap oorbetaal.